stanford-oval/wikipedia huggingface dataset:
Krasnooktjabrskin piiri
Sijainti

Krasnooktjabrskin piiri sijaitsee Nižni Novgorodin alueen kaakkoisosassa. Se rajoittuu lounaassa Bolšoje Boldinon, lännessä Gaginon, pohjoisessa Sergatšin, koillisessa Pylnan ja kaakossa Setšenovon piireihin sekä etelässä Mordvan tasavaltaan.
Piiriin kuuluu 12 maalaiskuntaa: Bolšoje Rybuškino, Jendovištši, Ketšasovo, Kljutšištši, Maresjevo, Medjany, Pošatovo, Salgan, Sarga, Semjonovka, Tšembilei ja Urazovka. Hallinnollinen keskus on Urazovkan kylä, josta on 175 kilometriä alueen pääkaupunkiin Nižni Novgorodiin. Asutuskeskuksia on yhteensä 41.
Väestö

Piirin väestöstä suuri osa on tataareja. Heidän lisäkseen piirissä asuu mm. venäläisiä ja mordvalaisia. Tärkein uskonto on islam. Moskeijoita on 21 ja kirkkoja yksi.
Pääelinkeino on maanviljely. Piirissä toimii 21 maatalousyritystä ja 49 yksityisviljelijää. Lisäksi on pienimuotoista elintarviketeollisuutta ja kalankasvatuslaitos.
Piirissä on 12 lastentarhaa, 18 koulua, 29 kerhotaloa ja piirisairaala. Paikallislehtenä ilmestyy Selskije vesti (”Maaseudun sanomat”).
Nähtävyyksiin kuuluu Medjanyn kylään vuosina 1992–1994 rakennettu erikoinen moskeija, jonka yhteydessä toimii Nižni Novgorodin seudun tataareista kertova museo.
Aiheesta muualla

Kuvia tai muita tiedostoja aiheesta Krasnooktjabrskin piiri Wikimedia Commonsissa
Krasnooktjabrskin piiri Nižni Novgorodin alueen kartalla.
Kääriänsaari

Kääriänsaari
| --- | --- |
Sijainti:  65°03′18″N, 026°10′05″E, Oulu Pohjois-Pohjanmaa Suomi
Vesialue:  Kiiminkijoki
Pinta-ala:  noin 3,8 km²
muokkaa - muokkaa wikitekstiä - muokkaa Wikidataa
Kääriänsaari on Kiiminkijoen kahden sivuhaaran, Mustaputaan ja Kääriänputaan, rajaama saari Ylikiimingin kaupunginosassa Oulussa. Saari sijaitsee  Ylikiimingin taajaman pohjoispuolella ja sen pinta-ala on noin 3,8 km². Saaren eteläpuolitse virtaava Mustapudas erottaa saaren Kirkkosaaresta, ja pohjoispuolitse virtaava Kääriänpudas sekä itäpuolitse virtaava Kiiminkijoki erottavat sen mantereesta. Joloksentie johtaa saaren lävitse.
Saarella ei ole lainkaan varsinaisia asutuskeskuksia muutamia yksittäisiä tiloja ja kesäasuntoja lukuun ottamatta. Saaressa on yksi järvi, Tölpänlampi. Valtaosaltaan saari on suomaata, mutta sen keskustaa hallitsee Saarenkangas, joka kohoaa enimmillään 13 metriä ympäröivää maastoa korkeammalle.
Kuka sä oot

| Kuka sä oot Cheek |
| --- | --- | --- |

Studioalbumin tiedot
 Julkaistu: 21. toukokuuta 2008
 Formaatti: CD
 Tuottaja(t): MGI, MMEN, GoodWill, OP Beats, Sakke
 Tyylilaji: rap, pop
 Kesto: 49.42
 Levy-yhtiö: Universal / Alarm Entertainment
Muut kannet
 Toinen poski – Kuka sä oot RMX -albumin kansi
Listasijoitukset
  Suomen virallinen lista: 5.
Cheekin muut julkaisut
| Kasvukipuja 2007 | Kuka sä oot 2008 | Jare Henrik Tiihonen 2009 |
Singlet albumilta Kuka sä oot
 ”Liekeissä” Julkaistu: 16. huhtikuuta 2008
Kuka sä oot on suomalaisen rap-artisti Cheekin neljäs studioalbumi, joka julkaistiin 21. toukokuuta 2008.
Albumi on ollut Cheekin parhaiten menestynyt noustuaan Suomen virallisella listalla viidennelle sijalle, kun edellinen ennätys oli Käännän sivuu -albumin 17. sija. Listaviikkoja se keräsi 21. Suosion pohjana on ollut albumin ensimmäinen single, "Liekeissä", joka nousi sekä Suomen virallisen single- että latauslistan kärkipaikalle ja voitti myös The Voicen järjestämän äänestyksen vuoden 2008 kesähitistä. Kultalevy myönnettiin vuonna 2009. Albumia on myyty yhteensä yli 16 000.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Etsintäkuulutettu | Jare Tiihonen | Henri Lanz | 3.11 |  |  |  |  |  |
| 2. | Liekeissä | Jare Tiihonen | Juha-Matti Penttinen, Ossi Riita | 3.18 |  |  |  |  |  |
| 3. | Kanssa tai ilman (mukana Illi)  | Jare Tiihonen, Aleksi Sariola | Juha-Matti Penttinen, Ossi Riita | 3.23 |  |  |  |  |  |
| 4. | Housut roikkuu pt.2 (mukana SP ja Elastinen)  | Jare Tiihonen, Antti Keskinen, Kimmo Laiho | Henri Lanz | 3.36 |  |  |  |  |  |
| 5. | Koukussa (mukana Jimi Pääkallo)  | Jare Tiihonen | Henri Lanz | 3.43 |  |  |  |  |  |
| 6. | Side (mukana Näkökulma)  | Jare Tiihonen, Tuomas Kauhanen, Simo Kauhanen | Henri Lanz, Will Rappaport | 3.36 |  |  |  |  |  |
| 7. | Etsi joku toinen (mukana Johanna Försti)  | Jare Tiihonen, Raul Reiman | Henri Lanz | 4.07 |  |  |  |  |  |
| 8. | Kurkipotku (mukana Herrasmiesliiga)  | Jare Tiihonen, Kari Härkönen, Tomi Sipikari | Henri Lanz | 3.30 |  |  |  |  |  |
| 9. | Ukonilmalla (mukana Kristiina Wheeler)  | Jare Tiihonen | Henri Lanz | 3.46 |  |  |  |  |  |
| 10. | Eksä tiedä kuka mä luulen olevani | Jare Tiihonen | Olli-Pekka Vuorinen | 3.28 |  |  |  |  |  |
| 11. | Samaa rataa (mukana Sami Saari)  | Jare Tiihonen, Sami Saari | Juha-Matti Penttinen, Ossi Riita | 4.46 |  |  |  |  |  |
| 12. | Kulje mun kanssa | Jare Tiihonen | Henri Lanz | 4.21 |  |  |  |  |  |
| 13. | Housut roikkuu pt.2 (remix) (mukana MGI, Joniveli, Jaise, Pyhimys, Leijonamieli, Markiisi, Steen1, Brädi & Iso H)  | Jare Tiihonen, Henri Lanz, Joni Vanhanen, Jussi Nokkala, Mikko Kuoppala, Tuukka Rihkola, Joonas Palmgren, Seppo Lampela, Kari Härkönen, Henrik Rosenberg | Sakari Aalto | 5.03 |  |  |  |  |  |
|  |  |  |  | 49.05 |  |  |  |  |  |
Kappaleet > Biitit

MGI: 1, 4, 5, 7, 8, 9, 12
MMEN: 2, 3, 11
GoodWill & MGI: 6
OP Beats: 10
Sakke: 13
Toinen poski - Kuka sä oot RMX

22. tammikuuta 2010 internetissä julkaistiin ilmaiseksi Seren remixaama versio Kuka sä oot-levystä nimeltä Toinen poski  - Kuka sä oot RMX.
Toinen poski - Kuka sä oot RMX > Kappaleet

Liekeissä
Housut roikkuu 2 (mukana SP & Elastinen)
Kanssa tai ilman (mukana Illi)
Etsi joku toinen (mukana Johanna Försti)
Aiheesta muualla

Albumin arvostelu Tuoreet Platat -sivustolla (suomeksi)
Krasnopillija

| Krasnopillija (Краснопілля) |
| --- | --- |
 Kirkko Krasnopillijassa.
 vaakuna
 Krasnopillija
 Koordinaatit: 50.7717°N, 35.2560°E 
Valtio:  Ukraina
Alue:  Sumyn alue
Piiri:  Sumyn piiri
Perustettu:  
Kaupunkityyppinen taajama:  1956–2024
Pinta-ala  ():  
 – Kokonaispinta-ala:  10,5 km²
Väkiluku (2022):  7 769
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Krasnopillija (ukr. Краснопілля) on taajama Ukrainan Sumyn alueen itäosassa Sumyn piirissä. Taajama sijaitsee Dneprin sivujoen Pselin vesistöön kuuluvien Zakobyllja- ja Tonkajokien yhtymäkohdassa, 40 kilometriä aluekeskus Sumysta itäkaakkoon ja linnuntietä 11 kilometriä Venäjän Belgorodin alueen rajalta länteen. Taajamassa on rautatieasema.
Tammikuun keskilämpötila on −7,8 ja heinäkuun +19,6 celsiusastetta. Keskimääräinen vuosisademäärä on 510 millimetriä.
Ennen Venäjän hyökkäyssotaa (2022–), taajaman väkiluvuksi arvioitiin 7 769 (1.1.2022). Vuonna 2001 asukkaita oli 8 935, joista selkeä valtaosa ukrainalaisia. Vuonna 1989 taajamaan kirjattiin 9 469 asukasta. Sittemmin sodan jatkuessa monet taajaman asukkaista ovat siirtyneet evakkoon, ja monet nuorista miehistä ovat rintamalla.
Historia

Krasnopillija perustettiin, kun vuosina 1640-1645 rakennettiin ympäröiviä suojalinjoja Belgorodin ja laajemmin Venäjän tsaarikunnan eli Moskovan Venäjän etelärajojen suojaamiseksi Krimin tataarien ja nogaiden hyökkäyksiltä. Tataarit hyökkäisivät paikkakuntaa vastaan erityisesti vuosien 1659, 1663 ja 1668 aikana. Vuonna 1673 Krasnopillijan linnoitetussa varustuksessa asui 1 136 ihmistä. Kun Venäjästä kehittyi keisarikunta, jonka rajat siirtyivät, paikkakunnan puolustuksellinen merkitys väheni 1700-luvun ensimmäisen neljänneksen aikana. Vuonna 1886 asukkaita oli 5 656 ja vuonna 1913 jo 7 486. 1900-luvun alussa rakennettiin rautatie.
Kaupunkityyppisen taajaman asema sillä oli vuosina 1956-2024. Ukraina lakkautti tammikuussa 2024 kaupunkityyppisiset taajamat osana Neuvostoliittoon liittyvistä käsitteistä luopumista, ja Krasnopillija muuttui taajamaksi. Muutoksessa kaupunkityyppisistä taajamista tuli väkiluvun, taajamarakenteen ja harkinnan mukaan joko kaupunkeja (ukr. місто, misto; tämä edellytti aseman hakemista ja parlamentin päätöstä), taajamia (ukr. селище, selyštše) tai kyliä (ukr. село, selo). Heinäkuun 2020 aluehallinnollisen uudistuksen yhteydessä Krasnopillijasta tuli osa Sumyn piiriä; tätä ennen se oli Krasnopillijan piirin hallintokeskus.
Historia > Venäjän hyökkäyssodan aika

Venäjä miehitti Krasnopillijan taajaman runsaan kukauden ajaksi Ukrainaan kohdistamaansa hyökkäyssodan alussa (2022–). Miehittäjien raportoitiin esimerkiksi varastaneen oppilaitosten tietokonelaitteistoja ja videokameroita, hajoittaneen kalusteita ja särkeneen ikkunoita.  Maaliskuun 2022 lopulla tapahtuneen vetäytymisensä jälkeen Venäjä on jatkanut taajaman tuhoamista lukuisilla sotilaallisilla iskuillaan, erityisesti tiheästi tehdyillä tykistöiskuillaan. Niissä on saanut surmansa monia siviilejä, useita on loukkaantunut ja rakennuksia on romuttunut. Hyökkäykäävä osapuoli on iskenyt toistuvasti muun muassa tykistöasein (tykein, kranaatin- ja raketinheittimin), räjähdelennokein tai FPV-räjähdedronein, ohjuksin ja liitopommeja käyttäen. Esimerkkejä tammi- ja huhtikuulta 2024 (vain pieni osa iskuista)
Rautatieasema.
Krasnopillja vapautui muun Sumyn alueen ohella miehitytyksestä 27.3.2022 mennessä.
Aiheesta muualla

Kuvia tai muita tiedostoja aiheesta Krasnopillija Wikimedia Commonsissa
Kumilenkki

Kumilenkkejä
Kumilenkki on tyypillinen kotitalous- tai toimistotarvike. Niitä on eri kokoisia. Se on elastinen ja sitä käytetään usein pitämään yhdessä kahta tai useampaa esinettä. Sitä voidaan käyttää myös askartelun lisäksi kuntoilussa. Stephen Perry patentoi tuotteen englannissa vuonna 1845.
Aiheesta muualla

Kuvia tai muita tiedostoja aiheesta Kumilenkki Wikimedia Commonsissa
La Isla Bonita

| ”La Isla Bonita” Madonna |
| --- | --- | --- |

Singlen tiedot
 Albumilta: True Blue
 Äänitetty : 1986
 Julkaistu: 25. helmikuuta 1987
 Tekijä(t): Madonna, Patrick Leonard, Bruce Gaitsch
 Tyylilaji: pop
 Kesto: 04.27
 Levy-yhtiö: Warner Bros.
Listasijoitukset
  Suomen virallinen lista: 3. (7/1987)
Madonnan muut singlet
| ”Open Your Heart” 1986 | ”La Isla Bonita” 1987 | ”Who’s That Girl” 1987 |
La Isla Bonita (suom. kaunis saari) on yhdysvaltalaisen poplaulajan Madonnan viides singlejulkaisu albumilta True Blue. Se julkaistiin helmikuussa 1987. Kappaleen instrumentaaliversion sävelsivät Patrick Leonard ja kappaletta ensin Michael Jacksonille tarjonnut Bruce Gaitsch. Jackson kieltäytyi kappaleesta, joten Gaitsch tarjosi sitä Madonnalle. Madonna kirjoitti kappaleen sanat ja melodian.
Singlestä tuli suuri kansainvälinen hitti. Se nousi listaykköseksi Britanniassa, Ranskassa ja Saksassa. Suomessa se nousi virallisen singlelistan kolmannelle sijalle. Yhdysvalloissa se nousi Billboard Hot 100 -listan neljänneksi. ”La Isla Bonita” oli Madonnan ensimmäinen espanjalaisvaikutteinen kappale.
Kappaleen musiikkivideon ohjasi Mary Lambert Los Angelesissa. Nuorella Benicio del Torolla on videolla pieni rooli.
Laura Tarkka

| Laura Tarkka |
| --- | --- |

Henkilötiedot
Syntynyt: 31. heinäkuuta 1970[lähde? ] Varkaus
Kansalaisuus:  suomalainen
Ammatti:  Toimitusjohtaja
Puoliso:  Harri Tarkka
Muut tiedot
Koulutus: Diplomi-insinööri
Laura Tarkka (o.s. Laine, s. 1970 Varkaus) on suomalainen yritysjohtaja, joka toimii Scandic Hotels Suomen maajohtajana. Ennen Scandicia Tarkka on toiminut kodinelektroniikkaketju Gigantin ja Kämp Collection Hotelsin toimitusjohtajana. Tarkka on koulutukseltaan tuotantotalouden diplomi-insinööri.
Tarkka toimii myös Fazerin, Carunan ja Ukko.fi:n hallituksien jäsenenä.
Kálmán Tóth

Kálmán Tóth tarkoittaa ainakin seuraavia henkilöitä:
Kálmán Tóth (1831–1881), unkarilainen kirjailija
Kálmán Tóth (s. 1944), unkarilainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kálmán Tóth”, voi hakea sivunnimihaulla, laajalla sivunnimihaulla tai tekstihaulla.
Kálymnoksen lentoasema

Kálymnoksen lentoasema (kreik. Κρατικός Αερολιμένας Καλύμνου, Kratikós Aeroliménas Kalýmnou, IATA: JKL, ICAO: LGKY, YPA: ΚΑΚΜ) on kansallinen lentoasema Kálymnoksen saarella Kreikassa.
Lentoaseman rakentaminen alkoi vuonna 1987 ja se otettiin käyttöön 9. elokuuta 2006. Lentoasema sijaitsee vuorella Kálymnoksen lounaisosassa lähellä Árgoksen kylää, noin seitsemän kilometriä luoteeseen saaren pääkaupungista Póthiasta. Lentokentän kiitotien pituus on 1 135 metriä ja leveys 80 metriä, ja se on rakennettu noin 235 metrin korkeuteen merenpinnasta.
Olympic Air lentää kentällä Ateenasta.
Kumiluoti (Circle)

| ”Kumiluoti” Circle |
| --- | --- | --- |

Singlen tiedot
 Julkaistu: helmikuu 2014
 Formaatti: 7"
 Tyylilaji: punk rock
 Levy-yhtiö: Full Contact Records
Circlen muut singlet
| ”Beer and Ribs” 2013 | ”Kumiluoti” 2014 | ”Kummitus” 2017 |
Kumiluoti on vuonna 2014 ilmestynyt Circlen single, jonka kappaleet edustavat tyyliltään punkia.
Kappaleet

Kumiluoti – 1.59
Liian paljon liimaa – 2.33
Kolmetoista syytä (televisiosarja)

| Kolmetoista syytä> 13 Reasons Why |
| --- | --- |

Tyyli:   teinidraama  mysteeri 
Kestoaika:  49–72 minuuttia
Kehittäjä(t):  Brian Yorkey
Pääosissa:   Dylan Minnette  Katherine Langford  Christian Navarro  Alisha Boe  Brandon Flynn  Justin Prentice  Miles Heizer  Ross Butler  Devin Druid  Amy Hargreaves  Derek Luke  Kate Walsh 
Alkuperämaa:  Yhdysvallat
Alkuperäiskieli:  englanti
Verkko:  Netflix
Esitetty:  31. maaliskuuta 2017 – 5. kesäkuuta 2020
Tuotantokausia:  4
Jaksoja:  49
Ikäraja:  
Tuotanto
Tuottaja(t):  Joseph Incaprera
Vastaava(t) tuottaja(t):   Diana Son  Tom McCarthy  Joy Gorman Wettels  Steve Golin  Michael Sugar  Selena Gomez  Mandy Teefey  Kristel Laiblin 
Leikkaaja(t):  Leo Trombetta
Tuotantoyhtiö(t):   July Moon Productions  Kicked to the Curb Productions  Anonymous Content  Paramount Television 
Aiheesta muualla
Virallinen sivusto
IMDb 
Kolmetoista syytä (engl. 13 Reasons Why) on yhdysvaltalainen televisiosarja, jonka on luonut Brian Yorkey. Se perustuu Jay Asherin samannimiseen romaaniin vuodelta 2007. Sarjan ensimmäinen kausi julkaistiin Netflixissä 31. maaliskuuta 2017. Kolmetoista syytä kertoo ystävänsä itsemurhasta toipuvasta lukiolaispojasta, joka saa laatikollisen äänikasetteja liittyen ystävänsä kuolemaan. Kolmetoista syytä sai positiivisen vastaanoton niin kriitikoilta kuin myös katsojilta, jotka kehuivat sarjan tapaa kuvata aihetta sekä sen henkilöitä.
Alun perin romaanista oli tarkoitus tehdä elokuva, jonka olisi tuottanut Universal Studios ja jonka pääosaa olisi esittänyt Selena Gomez. Netflix kuitenkin hankki kirjan oikeudet vuonna 2015 ja siirsi idean televisiosarjaksi. Gomez toimi vastaavana tuottajana ja sarjan musiikin tekijänä.
Sarjan toinen tuotantokausi julkaistiin Netflixissä 18. toukokuuta 2018, kolmas tuotantokausi 23. elokuuta 2019 ja viimeinen, neljäs tuotantokausi 5. kesäkuuta 2020.
Juoni

Sarjassa seurataan lukiolaispoika Clay Jenseniä (Dylan Minnette), joka koulusta kotiin palatessaan löytää kuistiltaan mystisen laatikon, jossa on hänen nimensä. Laatikon sisältä hän löytää äänikasetteja, jotka on äänittänyt hänen edesmennyt koulukaverinsa ja ihastuksensa Hannah Baker (Katherine Langford). Hannah on riistänyt oman henkensä kaksi viikkoa ennen kuin Clay saa kasetit itselleen. Kaseteilla Hannah kertoo kolmetoista syytä siihen, miksi hän teki itsemurhan.
Rooleissa > Päärooleissa

| 0 | 1 | 2 |
| --- | --- | --- |
|  Dylan Minnette   | … |  Clay Jensen   |
|  Katherine Langford   | … |  Hannah Baker   |
|  Christian Navarro   | … |  Tony Padilla   |
|  Alisha Boe   | … |  Jessica Davis   |
|  Brandon Flynn   | … |  Justin Foley   |
|  Justin Prentice   | … |  Bryce Walker   |
|  Miles Heizer   | … |  Alex Standall   |
|  Ross Butler   | … |  Zach Dempsey   |
|  Devin Druid   | … |  Tyler Down   |
|  Amy Hargreaves   | … |  Lainie Jensen   |
|  Derek Luke   | … |  Kevin Porter   |
|  Kate Walsh   | … |  Olivia Baker   |
Rooleissa > Sivurooleissa

| 0 | 1 | 2 |
| --- | --- | --- |
|  Brian d'Arcy James   | … |  Andy Baker   |
|  Sosie Bacon   | … |  Skye Miller   |
|  Steven Weber   | … |  Rehtori Gary Bolan   |
|  Mark Pellegrino   | … |  Apulaissheriffi Standall   |
|  Ajiona Alexus   | … |  Sheri   |
|  Henry Zaga   | … |  Brad   |
|  Steven Silver   | … |  Marcus Cole   |
|  Tommy Dorfman   | … |  Ryan Shaver   |
|  Michele Selene Ang   | … |  Courtney Crimsen   |
|  Keiko Agena   | … |  Mrs. Bradley   |
|  Uriah Shelton   | … |  Pratters   |
|  Brandon Larracuente   | … |  Jeff Atkins   |
|  Timothy Granaderos   | … |  Montgomery de la Cruz   |
|  Josh Hamilton   | … |  Mr. Jensen   |
Jaksot > 1. tuotantokausi

| # | Nimi | Ohjaus | Käsikirjoitus | Äänite | Alkup>  esityspäivä |
| --- | --- | --- | --- | --- | --- |
| 1 | ”Tape 1, Side A” | Tom McCarthy | Brian Yorkey | Justin | 31. maaliskuuta 2017 |
| 2 | ”Tape 1, Side B” | Tom McCarthy | Brian Yorkey | Jessica | 31. maaliskuuta 2017 |
| 3 | ”Tape 2, Side A” | Helen Shaver | Diana Son | Alex | 31. maaliskuuta 2017 |
| 4 | ”Tape 2, Side B” | Helen Shaver | Thomas Higgins | Tyler | 31. maaliskuuta 2017 |
| 5 | ”Tape 3, Side A” | Kyle Patrick Alvarez | Julia Bicknell | Courtney | 31. maaliskuuta 2017 |
| 6 | ”Tape 3, Side B” | Kyle Patrick Alvarez | Nic Sheff | Marcus | 31. maaliskuuta 2017 |
| 7 | ”Tape 4, Side A” | Gregg Araki | Elizabeth Benjamin | Zach | 31. maaliskuuta 2017 |
| 8 | ”Tape 4, Side B” | Gregg Araki | Kirk Moore | Ryan | 31. maaliskuuta 2017 |
| 9 | ”Tape 5, Side A” | Carl Franklin | Hayley Tyler | Justin | 31. maaliskuuta 2017 |
| 10 | ”Tape 5, Side B” | Carl Franklin | Nathan Louis Jackson | Sheri | 31. maaliskuuta 2017 |
| 11 | ”Tape 6, Side A” | Jessica Yu | Diana Son | Clay | 31. maaliskuuta 2017 |
| 12 | ”Tape 6, Side B” | Jessica Yu | Elizabeth Benjamin | Bryce | 31. maaliskuuta 2017 |
| 13 | ”Tape 7, Side A” | Kyle Patrick Alvarez | Brian Yorkey | Mr. Porter | 31. maaliskuuta 2017 |
Jaksot > 2. Tuotantokausi

| # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- |
| 1 | ”The First Polaroid” | Gregg Araki | Brian Yorkey | 18. toukokuuta 2018 |
| 2 | ”Two Girls Kissing” | Gregg Araki | Thomas Higgins | 18. toukokuuta 2018 |
| 3 | ”The Drunk Slut” | Karen Moncrieff | Marissa Jo Cerar | 18. toukokuuta 2018 |
| 4 | ”The Second Polaroid” | Karen Moncrieff | Hayley Tyler | 18. toukokuuta 2018 |
| 5 | ”The Chalk Machine” | Eliza Hittman | Nic Sheff | 18. toukokuuta 2018 |
| 6 | ”The Smile at the End of the Dock” | Eliza Hittman | Julia Bicknell | 18.toukokuuta 2018 |
| 7 | ”The Third Polaroid” | Michael Morris | Brian Yorkey | 18. toukokuuta 2018 |
| 8 | ”The Little Girl” | Michael Morris | Felischa Marye | 18. toukokuuta 2018 |
| 9 | ”The Missing Page” | Kat Candler | Rohit Kumar | 18. toukokuuta 2018 |
| 10 | ”Smile, Bitches” | Kat Candler | Krik Moore | 18. toukokuuta 2018 |
| 11 | ”Bryce and Chloe” | Jessica Yu | Marissa Jo Cear & Thomas Higgins | 18. toukokuuta 2018 |
| 12 | ”The Box Of Polaroids” | Jessica Yu | Hayley Tyler & Brian Yorkey | 18. toukokuuta 2018 |
| 13 | ”Bye" | Kyle Patrick Alvarez | Brian Yorkey | 18. toukokuuta 2018 |
Jaksot > 3. Tuotantokausi

| # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- |
| 1 | ”Yeah, I´m the New Girl” | Michael Morris | Brian Yorkey | 23. elokuuta 2019 |
| 2 | ”If You´re Breathing, You´re a Liar” | Michael Morris | Allen MacDonald | 23. elokuuta 2019 |
| 3 | ”The Good Person Is Indistinguishable from the Bad” | Jessica Yu | Hayley Tyler | 23. elokuuta 2019 |
| 4 | ”Angry, Young and Men” | Jessicaa Yu | Thomas Higgins | 23. elokuuta 2019 |
| 5 | ”Nobody´s Clean” | Bronwen Hughes | Trevor Marti Smith | 23. elokuuta 2019 |
| 6 | ”You Can Tell the Heart of a Man by How He Grieves” | Bronwen Hughes | Mfonsio Udofia | 23. elokuuta 2019 |
| 7 | ”There Are a Number of Problems with Clay Jensen” | Kevin Dowling | Julia Bicknell | 23. elokuuta 2019 |
| 8 | ”In High School, Even on a Good Day, It´s Hard to Tell Who´s on Your Side” | Kevin Dowling | Felischa Marye | 23. elokuuta 2019 |
| 9 | ”Always Waiting for the Next Bad News” | Aurora Guerrero | M.K. Malone | 23. elokuuta 2019 |
| 10 | ”The World Closing In” | Aurora Guerrero | Teleplay: Allen MacDonald, Thomas Higgins, Hayley Tyler & Brian Yorkey Tarina: Rohit Kumar, Allen MacDonald, Thomas Higgins & Hayley Tyler | 23. elokuuta 2019 |
| 11 | ”There Are a Few Things I Haven´t Told You” | Kevin Dowling | Helen Shang | 23. elokuuta 2019 |
| 12 | ”And Then the Hurricane Hit” | Kevin Dowling | Teleplay: Allen MacDonald, M.K. Malone & Helen Shang Tarina: Thomas Higgins, Hayley Tyler & Trevor Marti Smith | 23. elokuuta 2019 |
| 13 | ”Let the Dead Bury the Dead” | John T. Kretchmer | Brian Yorkey | 23. elokuuta 2019 |
Aiheesta muualla

Kolmetoista syytä Internet Movie Databasessa (englanniksi)
Kolmetoista syytä-näyttelijät vasemmalta oikealle: Steven Silver, Brandon Larracuente, Timothy Granaderos, Alisha Boe, Katherine Langford, Tommy Dorfman, Ross Butler ja Brandon Flynn
Kuollut metafora

Kuollut metafora on kielellinen ilmaus, joka on tullut osaksi kielenkäyttöä jonkin tietyn kerran eläneen käsitteellisen metaforan kautta. Kuolleiden metaforien löytämiseen tarvitaan usein etymologista tutkimusta, ja monet nykysuomen kirjaimelliset ilmaukset ovat alkujaan kliseytyneitä metaforia. Tällainen on esimerkiksi suomen kuunsirppi.selvennä Metaforan kuolemisen syy on usein käsitteen alkuperäisen merkityksen poistuminen käytöstä; tästä hyvä esimerkki on englannin pedigree ("sukupuu"), joka on peräisin ranskankielisestä metaforasta ped de gris, "kurjen jalka". Ilmauksessa on verrattu piirretyn sukupuun muotoa linnun jalkaan. Englannin puhujat eivät enää kutsu kurjen jalkaa nimellä ped de gris, joten metafora on kuollut. Toisen tulkinnan mukaan kuollut metafora on mikä tahansa metafora, joka ei ole enää tuore ja säväyttävä ja josta on tullut fraasi, kuten hiirenharmaa tai tuhkanharmaa. Itse asiassa näyttää siltä, että koko kieli on pitkälti rakentunut muinaisista kielikuvista, joista on aikaa myöten tullut kuolleita metaforia.
Ero elävän ja kuolleen metaforan välillä ei aina ole selkeä; esimerkiksi jotkut tuntevat edelleen suomen metaforaperäisen verbin saivarrella kantasanan saivare (täin toukka) ja saattavat tunnistaa metaforan, kun taas toiset eivät. Myös viittomakielen viittoma "kahville" on kuollut metafora, sillä se matkii kahvin jauhamista kahvimyllyssä aikana, jolloin käytetään pääasiassa kahvinkeittimiä ja suodatinkahvia. Suomen karhu on alkuaan sanasta karhea johdettu kuollut metafora, eufemismi, ja englannin bear puolestaan on alun perin tarkoittanut ruskeaa. Myös ilmausta kuollut metafora voi itseään pitää kuolleena metaforana.selvennä